นิรุตติ์ ศิริจรรยา

**นิรุตติ์ ศิริจรรยา** (เกิด 2 พฤษภาคม พ.ศ. 2490)  เป็นนักแสดงและพิธีกรชาวไทย เข้าสู่วงการบันเทิงจากการชักชวนของเทิ่ง สติเฟื่อง และมีผลงานการแสดงเป็นจำนวนมาก โดยส่วนใหญ่จะประกบกับพระเอกคนอื่น ๆ

## ประวัติ
นิรุตติ์เกิดเมื่อวันที่ 2 พฤษภาคม พ.ศ. 2490 ที่กรุงเทพมหานคร เป็นบุตรของร้อยตำรวจโท บุญยง กับมัลลิกา ศิริจรรยา มารดาเป็นลูกครึ่งไทย-ฝรั่งเศส นิรุตติ์สำเร็จการศึกษาระดับประถมศึกษาและมัธยมศึกษาจากโรงเรียนอัสสัมชัญ ก่อนบินไปศึกษาต่อในระดับอุดมศึกษาที่ประเทศออสเตรเลีย ในสาขาวิชาการบริหารธุรกิจ เป็นเวลา 1 ปีเต็ม และที่กรุงกัวลาลัมเปอร์ ประเทศมาเลเซีย อีก 2 ปีครึ่ง

ชีวิตส่วนตัว นิรุตติ์เคยจดทะเบียนสมรสกับโขมพัสตร์ อรรถยา ก่อนหย่าร้างกัน และต่อมาสมรสใหม่กับอรวรรณ ศิริจรรยา อาจารย์มหาวิทยาลัยเกษตรศาสตร์ กระทั่งภรรยาเสียชีวิตด้วยอุบัติเหตุเมื่อปี พ.ศ. 2539 จึงเดินทางไปอยู่ที่แซนดีเอโก สหรัฐอเมริกา นาน 6 ปี แล้วจึงเดินทางกลับสู่ประเทศไทยเป็นครั้งที่ 2 ใช้ชีวิตอยู่ในบ้านสวนที่จังหวัดจันทบุรี

นอกจากนี้ นิรุตติ์ยังเป็นคนที่ชอบดื่มกาแฟมาก โดยจะดื่มในถ้วยขนาดใหญ่แบบถ้วยซุปวันละ 2 ถ้วย (ประมาณ 10 ถ้วยกาแฟธรรมดา) โดยดื่มมาตั้งแต่ยังหนุ่ม

## การทำงาน
หลังจากสำเร็จการศึกษาในต่างประเทศและเดินทางกลับสู่ประเทศไทย นิรุตติ์เข้าทำงานในตำแหน่งเอ็นจิเนียร์ที่ AM PAC จากนั้นย้ายไปทำงานตามสายการบินต่าง ๆ โดยบริษัทสายการบินสุดท้ายที่ทำงานคือบริษัทสายการบินอาลิตาเลีย

นิรุตติ์เข้าสู่วงการบันเทิงจากการชักชวนของเทิ่ง สติเฟื่อง โดยเริ่มแสดงละครโทรทัศน์ก่อน เรื่องแรก คือ *แสงสูรย์* ทางช่อง ททบ.7 รับบทพระรอง ก่อนขึ้นมารับบทพระเอกในเรื่องแรกคือ *แค่ขอบฟ้า* ทางช่อง 3 จัดโดยศรีไทยการละคร แสดงคู่กับผาณิต กันตามระ ตามด้วย *กุลปราโมทย์* ทางช่อง 7, *เพลงชีวิต* คู่กับชัชฎาภรณ์ รักษนาเวศ, *[[ทองประกายแสด]]* คู่กับรัชนี จันทรังษี และผลงานละครโทรทัศน์ที่สร้างชื่อเสียงมากที่สุด คือ บทจะเด็ด จากเรื่อง *[[ผู้ชนะสิบทิศ]]* ทางช่อง 9 อ.ส.ม.ท. ในปี พ.ศ. 2523
นอกจากนี้ นิรุตติ์ยังได้แสดงภาพยนตร์ โดยเรื่องแรกคือ *ดาร์บี้* และมีผลงานออกมาอย่างต่อเนื่อง โดยในภาพยนตร์ส่วนใหญ่มักจะรับบทพระรอง เช่น *ผยอง*, ''เสาร์ ๕'', *[[คู่กรรม]]*, *[[ผู้กองยอดรัก]]* และ''ยอดรักผู้กอง'', *[[น้ำผึ้งขม]]*, *ขุนแผน* เป็นต้น โดยนิรุตติ์แสดงจนถึงปี พ.ศ. 2532 ก่อนพักงานในวงการไป 

ภายหลังเดินทางกลับสู่ประเทศไทยเป็นครั้งที่ 2 ในปี พ.ศ. 2545 แล้ว ปีถัดมา (พ.ศ. 2546) นิรุตติ์ได้กลับมาแสดงละครโทรทัศน์และภาพยนตร์อีกครั้งจากการชักชวนของ ศรัณยู และ หัทยา วงษ์กระจ่าง ให้มาแสดงละครโทรทัศน์เรื่องแรกในรอบ 14 ปีคือ ''สุภาพบุรุษ..ลูกผู้ชาย'' และภาพยนตร์คือ ''ทวิภพ'' ก่อนจะมีผลงานอื่น ๆ เช่น *[[มหาอุตม์]]*, *[[โอปปาติก]]*, *[[ซุ้มมือปืน]]*, *ทับตะวัน*, *[[สี่แผ่นดิน]]*, *[[ตามรอยพ่อ]]*, *สุดรัก สุดดวงใจ*, *[[รักเธอทุกวัน]]*, *[[บ่วงรักกามเทพ]]*, *[[ไฟอมตะ]]* เป็นต้น รวมถึงได้แสดงในบทพระโหราธิบดี ในละคร *[[บุพเพสันนิวาส]]* ทางช่อง 3 เมื่อปี พ.ศ. 2561

นอกจากนี้นิรุตติ์ยังเคยเป็นกรรมการตัดสินการแสดงของผู้เข้าแข่งขันในรายการไทยแลนด์ก็อตทาเลนต์ ทางช่อง 3 แต่ทำหน้าที่เฉพาะในฤดูกาลที่ 1 เมื่อปี พ.ศ. 2554 หลังจากนั้นได้ประกาศถอนตัว โดยระบุว่าตนเองไม่ได้รอบรู้ทุกเรื่อง จึงเกรงว่าจะตัดสินไม่ถูกต้องและไม่เป็นธรรมต่อผู้เข้าแข่งขัน

## ผลงานการแสดง
### ภาพยนตร์
* ดาร์บี้ (พ.ศ. 2516)
* นิทราสายัณห์ (พ.ศ. 2517)
* ทองประกายแสด (พ.ศ. 2517) รับบท มนตรา
* แบ๊งค์ (พ.ศ. 2518) รับบท ปอนด์
* ฟ้าเปลี่ยนสี (พ.ศ. 2518)
* สร้อยสวาท (พ.ศ. 2518) รับบท มังกร
* แด่คุณครูด้วยคมแฝก (พ.ศ. 2518) รับบท ครูดวง
* คุณครูคนใหม่ (พ.ศ. 2518) รับบท นายแพทย์
* ผยอง (พ.ศ. 2518)
* เพื่อเธอที่รัก (พ.ศ. 2518)
* แผ่นดินของเรา (พ.ศ. 2519) รับบท นเรนท์
* นักเลงมหากาฬ (พ.ศ. 2519)
* คมกุหลาบ (พ.ศ. 2519)
* เสาร์ ๕ (พ.ศ. 2519) รับบท ดอน ท่ากระดาน
* เกม (พ.ศ. 2519)
* อัศวิน 19 (พ.ศ. 2519)
* แมงดาปีกทอง (พ.ศ. 2519)
* จุดไฟรักเอ็มมานูเอล (พ.ศ. 2519) รับบท บ๋อยโรงแรม
* เพื่อนคู่แค้น (พ.ศ. 2519) รับบท แชน
* เสือกเกิดมาจน (พ.ศ. 2519) รับบท สุทธิ
* อีสาวอันตราย (พ.ศ. 2519) รับบท นิตย์
* แดงอังคาร (พ.ศ. 2519) รับบท ดอน อังคาร
* ขอเพียงรัก (พ.ศ. 2519)
* ป่าอันตราย (พ.ศ. 2519)
* นักเลงพลาญชัย (พ.ศ. 2520)
* หนึ่งต่อเจ็ด (พ.ศ. 2520) รับบท กล้า ตะลุมพุก
* อีเสือ (พ.ศ. 2520)
* โอ้มาดา (พ.ศ. 2520) รับบท ดร. วรงค์
* ตามฆ่า 20000 ไมล์ (พ.ศ. 2520) รับบท อรัญ
* ล่าเพชฌฆาต (พ.ศ. 2520) รับบท หลิวผิง
* สิงห์รถบรรทุก (พ.ศ. 2520) รับบท แก้ว การะเวก
* ทีใครทีมัน (พ.ศ. 2520) รับบท พ่อเลี้ยง
* หึง (พ.ศ. 2520) รับบท ดร.ปัญญา
* ดับเครื่องชน (พ.ศ. 2520) รับบท มือปีน
* ไอ้ควายเหล็ก (พ.ศ. 2520) รับบท รุจี ศรีสมร
* ใครจะอยู่ค้ำฟ้า (พ.ศ. 2520) รับบท เจียง
* ห้าแฉก (พ.ศ. 2520) รับบท วงศ์ เวียงจันทน์
* อย่าแหย่ฉลาม (พ.ศ. 2520)
* เจ้าพ่อ 7 คุก (พ.ศ. 2520) รับบท ช่างเดช
* 7 ประจัญบาน (พ.ศ. 2520) รับบท กล้า ตะลุมพุก
* ลุยแหลก (พ.ศ. 2520) รับบท พ่อเลี้ยง
* เหยียบหัวสิงห์ (พ.ศ. 2520) รับบท หมึก
* ขยี้มือปืน (พ.ศ. 2520)
* มันทะลุฟ้า (พ.ศ. 2520)
* สู้สิบทิศ (พ.ศ. 2520) รับบท นายตำรวจผีมือดี
* วีรบุรุษกุ๊ย (พ.ศ. 2520)
* วัยเสเพล (พ.ศ. 2520) รับบท ครูศักดิ์
* เด็ดสะระตี่ (พ.ศ. 2520) รับบท ร.ต.ต. เกริก
* สิงห์สลาตัน (พ.ศ. 2520)
* เงินคือพระเจ้า (พ.ศ. 2520)
* ถล่มมาเฟีย (พ.ศ. 2520) รับบท แซม
* 123 ด่วนมหาภัย (พ.ศ. 2520) รับบท อนุชา
* 15 หยก ๆ 16 ไม่หย่อน (พ.ศ. 2521) รับบท เริงชัย
* มือปืนนักบุญ (พ.ศ. 2521) รับบท ไอ้ก้อน
* ลูกโดด (พ.ศ. 2521) รับบท ปลัดอำเภอลอย
* คนหลายเมีย (พ.ศ. 2521)
* นักฆ่าตระกรุดโทน (พ.ศ. 2521) รับบท สิทธิ์
* วัยรุ่นจอมคะนอง (พ.ศ. 2521)
* เพชรมหากาฬ (พ.ศ. 2521)
* ศศิมาบ้าเลือด (พ.ศ. 2521)
* สายัณห์พิศวาส (พ.ศ. 2521) รับบท สายัณห์
* ทายาทป๋องแป๋ง (พ.ศ. 2521)
* สามร้อยยอด (พ.ศ. 2521) รับบท ดิน ดอนมะขาม
* ขุนกระทิง (พ.ศ. 2521) รับบท โตมร
* ถล่มวังข่า (พ.ศ. 2521) รับบท หมวดนำพล
* ทีเด็ดลูกเขย (พ.ศ. 2521) รับบท วิเวก
* มือปืนเลือดเดือด (พ.ศ. 2521)
* ไอ้นก (พ.ศ. 2521)
* กาม (พ.ศ. 2521) รับบท นิรุตติ์ (รับเชิญ)
* ดวงเศรษฐี (พ.ศ. 2521)
* 2 พยัคฆ์ชาตินักสู้ (พ.ศ. 2521) รับบท ดิน ดอนมะขาม
* ผีเพื่อนรัก (พ.ศ. 2521) รับบท ร.ท. ภูวดล
* เขาใหญ่ (พ.ศ. 2521) รับบท อาคม
* วัยตกกระ (พ.ศ. 2521) รับบท สุรศักดิ์
* อะไรกันว๊ะ (พ.ศ. 2521)
* ไอ้สู้สองสลึง (พ.ศ. 2521) รับบท ขวัญ
* ลูกทุ่งปืนคด (พ.ศ. 2521)
* ถล่มดงนักเลง (พ.ศ. 2521) รับบท ศักดิ์
* กามเทพหัวเราะ (พ.ศ. 2521) รับบท ร.อ. สมุย สมอทอง
* มนต์รักแผ่นดินทอง (พ.ศ. 2521) รับบท สมพร
* เจ้าสาวเดิมพัน (พ.ศ. 2521) รับบท ก้าน
* ชีวิตนี้เพื่อเธอ (พ.ศ. 2522)
* หักเหลี่ยมคนดัง (พ.ศ. 2522) รับบท ปลัดสดับ
* ตลุมบอน (พ.ศ. 2522) รับบท ชาติ ชาตรี
* นายอำเภอปฏิวัติ (พ.ศ. 2522) รับบท ระเบิดคล่องดี
* มนต์เพลงลูกทุ่ง (พ.ศ. 2522)
* สมบัติเจ้าคุณปู่ (พ.ศ. 2522) รับบท ศักดา
* แสกหน้าชีวิต (พ.ศ. 2522)
* น้ำใต้ศอก (พ.ศ. 2522) รับบท ตราวุธ
* ไร้เสน่หา (พ.ศ. 2522) รับบท ดนู
* บ่าแดง (พ.ศ. 2522)
* ไผ่สีทอง (พ.ศ. 2522) รับบท เรวัติ
* แดร๊กคูล่าต๊อก (พ.ศ. 2522) รับบท คล้อย
* แม่ค้าขายผัก (พ.ศ. 2522) รับบท อัครา
* คนละเกมส์ (พ.ศ. 2522) รับบท ร.ต.ท. วิบูลย์
* ความรักสูงสุด (พ.ศ. 2522)
* ชาติหินดินระเบิด (พ.ศ. 2522) รับบท เบิร์ด
* อินทรีแดง ตอนพรายมหากาฬ (พ.ศ. 2523) รับบท พ.ต.ต. มนตรี เสรีกุล
* ฝนตกแดดออก (พ.ศ. 2523) รับบท ประมุข
* ชั่วฟ้าดินสลาย (พ.ศ. 2523) รับบท มาลา
* ปราสาทมืด (พ.ศ. 2523) รับบท นายแพทย์ภะรต ภารตรักษ์
* เดิมพันชีวิต (พ.ศ. 2523)
* ทหารเกณฑ์ ภาค 1 (พ.ศ. 2523) รับบท สุข
* บัวสีน้ำเงิน (พ.ศ. 2523) รับบท เฉิต
* ช่างเขาเถอะ (พ.ศ. 2523) รับบท วาที
* ทหารเกณฑ์ ภาค 2 (พ.ศ. 2523) รับบท สุข
* เครือฟ้า (พ.ศ. 2523) รับบท ร.ต. พร้อม
* ตาพระยาบ้าเลือด (พ.ศ. 2523)
* เสือน้อย (พ.ศ. 2523) รับบท นะเล็ง
* แถมแหลกแจกสะบัด (พ.ศ. 2523) รับบท โส่ย
* ช้ำเพราะรัก (พ.ศ. 2523)
* หัวใจขายฝาก (พ.ศ. 2524) รับบท พ.ต.อ. ศักดิ์
* ระย้า (พ.ศ. 2524) รับบท ระยับ
* ดอกฟ้าและโดมผู้จองหอง (พ.ศ. 2524) รับบท พรเลิศ
* ศรีธนญชัย (พ.ศ. 2524) รับบท ศรีธนญชัย
* ไอ้หนวดเหล็ก (พ.ศ. 2524)
* บอกว่าอย่ามายุ่ง (พ.ศ. 2524) รับบท ปิ๊ด
* ลูกสาวจ่าโท (พ.ศ. 2524) รับบท ร.อ. กำธร
* ทหารเรือมาแล้ว (พ.ศ. 2524) รับบท นายทหารยศใหญ่
* 5 คม (พ.ศ. 2524) รับบท ดอน ประดู่ดง (ภาคตะวันออก)
* เชลยศักดิ์ (พ.ศ. 2524) รับบท เจ้าแสนไทย
* ยอดเยาวมาลย์ (พ.ศ. 2525) รับบท พงษ์วาส
* ถล่มค่ายนรกจางซีฟู (พ.ศ. 2525) รับบท นิรุตติ์
* พยัคฆ์ร้าย 6 แผ่นดิน (พ.ศ. 2525) รับบท คิมกองยู
* มนต์รักลูกทุ่ง (พ.ศ. 2525) รับบท หมู่น้อย
* น้ำพริกก้นถ้วย (พ.ศ. 2525)
* ดวงนักเลง (พ.ศ. 2526) รับบท บำรุง
* อย่าดีกว่า (พ.ศ. 2526) รับบท แสนเพชร
* ไอ้เก่ง (พ.ศ. 2526)
* ขอรักเธออีกสักครั้ง (พ.ศ. 2526) รับบท อานนท์
* สงครามปาก (พ.ศ. 2526) รับบท การเลือกตั้งท้องถิ่นในพรรคประชาชน
* อย่าหยุดสู้ (พ.ศ. 2526)
* นิจ (พ.ศ. 2526) รับบท นิรุตติ์ (รับเชิญ)
* หลงเสียงนาง (พ.ศ. 2526) รับบท ยอด
* ไอ้แก้วไอ้ทอง (พ.ศ. 2526)
* กระเบนธง (พ.ศ. 2526) รับบท ธง
* คาดเชือก (พ.ศ. 2527) รับบท ปลัดธนู
* มนต์รักนักเพลง (พ.ศ. 2527)
* วันนั้นคงมาถึง (พ.ศ. 2527)
* ปางรัก (พ.ศ. 2528) รับบท พี่ชายของเธอ
* กัลปังหา (พ.ศ. 2528) รับบท อากฤช
* รักสอง เมีย ต้องห้าม (พ.ศ. 2528) รับบท นายสมประสงค์
* อีกครั้ง (พ.ศ. 2529) รับบท พลวัฒน์
* อย่าบอกว่าเธอบาป (พ.ศ. 2530) รับบท ส.ส. ไตรภพ ปัทพงษ์ภูวนาถ
* พ่อปลาไหล แม่พังพอน (พ.ศ. 2531) รับบท วงศ์
* 2482 นักโทษประหาร (พ.ศ. 2531)
* บุญชูผู้น่ารัก (พ.ศ. 2531) รับบท บุญช่วย
* ปุลากง (พ.ศ. 2532) รับบท พ่อเลี้ยง
* หักเสือถึงเขี้ยว (พ.ศ. 2532) รับบท นายพลชิง
*บ้าทะลุกัมพูชา (พ.ศ. 2532) รับบท ผู้พันทอลนอล
* อ้อนรักแฟนเพลง (พ.ศ. 2532) รับบท นิรุตติ์
* มหาอุตม์ (พ.ศ. 2546) รับบท ขจร
* แฟนฉันต้องหารสอง (พ.ศ. 2546) รับบท พล.ร.อ. บรรพต
* ทวิภพ (พ.ศ. 2547) รับบท พ่อของมณีจันทร์
* ซุ้มมือปืน (พ.ศ. 2548) รับบท หลีเม้ง
* เพลงสุดท้าย (พ.ศ. 2549) รับบท ประเทือง
* ตามรักตามล่า (พ.ศ. 2549) รับบท วันชัย
* ศพ (พ.ศ. 2549) รับบท อาจารย์นายแพทย์ประกิต
* เดี่ยวมหากาฬ (พ.ศ. 2549)
* ความรักและการฆ่า (พ.ศ. 2549)
* โปรเจกต์อุลตร้าแมน (พ.ศ. 2550) 
* โอปปาติก เกิดอมตะ (พ.ศ. 2550) รับบท ศดก
* เกมคน เหนือคม (พ.ศ. 2550)
* องค์บาก 2 (พ.ศ. 2551) รับบท ครูบัว
* ไต้หวันทรยศ (พ.ศ. 2552)
* องค์บาก 3 (พ.ศ. 2553) รับบท ครูบัว
* ดวงอันตราย (พ.ศ. 2553) รับบท พ่อของเจย์
* เธอ...ผู้กล้าที่จะรัก (พ.ศ. 2553) รับบท หมอโรดาน
*ราชประชานุเคราะห์ (พ.ศ. 2553)
* ยอดคนอันตรายล่าข้ามโลก (ลาร์โก้ วินช์ 2) (พ.ศ. 2554) รับบท นายพลพม่า เกามิน
* เดอะ แฮงค์โอเวอร์ ภาค 2 (พ.ศ. 2554)
* คนโขน (พ.ศ. 2554) รับบท ครูเสก
* เด็กหลงป่า (พ.ศ. 2554) รับบท ตำรวจ
* หีบหลอน ห้องหีบ (The Box) (พ.ศ. 2556)
*เพชฌฆาต (พ.ศ. 2557) รับบท พิธีกรสัมภาษณ์รายการทีวี
* จอมโจรลูแปงที่สาม (พ.ศ. 2557) รับบท ประมุข
* ตำนานสมเด็จพระนเรศวรมหาราช ภาค 6 อวสานหงสา (พ.ศ. 2558) รับบท เมงเยสีหตู
* พันท้ายนรสิงห์ (พ.ศ. 2558) รับบท พระยาราชสงคราม
* พริกแกง (พ.ศ. 2559) รับบท แทนทอง
* ยอดคนอิสตันบูล (พ.ศ. 2561) รับบท นายสมชายคนใหญ่คนโต
* The Cave นางนอน (พ.ศ. 2562) รับบท รัฐมนตรีว่าการกระทรวงการต่างประเทศ

### ละครโทรทัศน์

### ซิตคอม
* เป็นต่อ รับบทเป็น "ต่อพงศ์" (พ.ศ. 2548 ตอน ลูกไม้หล่นไม่ไกลต้น / พ.ศ. 2552 ตอน พ่อคะ แม่คะ)
* เป็นต่อ 2018 รับบทเป็น "ต่อพงศ์" (พ.ศ. 2561 ตอน พ่อจ๋า ปะทะ พ่อจริง)

## ผลงานพิธีกร
* น่ารัก น่าลุ้น ช่อง 5
* ที่นี่กรุงเทพฯ ช่อง 5
* ผู้ประกาศข่าว ช่อง 5
* โหด-หวีด-สยอง (พ.ศ. 2546) ช่อง 9
* ลีลา ฮอลิเดย์  (พ.ศ. 2556) ช่อง 5 ทุกวันหยุดนักขัตฤกษ์ เวลา 14:30-15:30 น คู่กับ ณัฐพงษ์ จอมบดินทร์ เทปแรกออกอากาศ วันที่ 1 ม.ค.-31 ธ.ค.56
* ชวนชม (พ.ศ. 2557-2559) ช่อง เพลินทีวี
* ลีลามี (พ.ศ. 2557-62) (ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)) ช่อง 3SD28
* ลีลามี (พ.ศ. 2562-63) (ผลิตโดย บริษัท อิมเมจ คอร์ปอเรชั่น (ประเทศไทย) จำกัด) ช่อง AmarinTVHD34
* Big Destination (ผลิตโดย บริษัท อิมเมจ คอร์ปอเรชั่น (ประเทศไทย) จำกัด) TNN ช่อง 16

## คอนเสิร์ต

* คอนเสิร์ต พระเอ๊ก..พระเอก (15 พฤษภาคม พ.ศ. 2547)

## มิวสิกวิดีโอ
* เพลง ความรู้สึกครั้งสุดท้าย - ดนุพล แก้วกาญจน์ (2531)

## โฆษณา

* ประกันชีวิตเอไอเอ 50 อัพ (2555-2559)
* น้ำแร่ธรรมชาติ ตรา มองเฟอร์ (2560-2562)
* รีวอง ซอยเกิร์ต โยเกิร์ตเพื่อสุขภาพจากถั่วเหลือง (2562-ปัจจุบัน)

## รางวัลที่ได้รับ
* ท็อปอวอร์ด 2003 ดาราสมทบชายยอดเยี่ยม จากละครเรื่อง ทับตะวัน ช่อง3
* คมชัดลึก อวอร์ด ครั้งที่ 3 ดารานำชายยอดเยี่ยม จากละครเรื่อง เลดี้เยาวราช ช่อง3
* ท็อปอวอร์ด 2006 ดาราสมทบชายยอดเยี่ยม จากละครเรื่อง สุดรักสุดดวงใจ ช่อง3
* รางวัลภาพยนตร์แห่งชาติ สุพรรณหงส์ ครั้งที่ 16 รางวัลผู้แสดงประกอบชายยอดเยี่ยม จากภาพยนตร์เรื่อง "เพลงสุดท้าย"

## อ้างอิง

## แหล่งข้อมูลอื่น
* หนิง นิรุตติ์ ศิริจรรยา ที่ฐานข้อมูลภาพยนตร์และละครไทย
* นิรุตติ์ ศิริจรรยา nangdee.com
* นิรุตติ์ ศิริจรรยาคอลัมน์ รู้ไปโม้ด 
* 

หมวดหมู่:บุคคลจากโรงเรียนอัสสัมชัญ
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายฝรั่งเศส
หมวดหมู่:นักแสดงจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักพากย์ชาวไทย
หมวดหมู่:พิธีกรชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
หมวดหมู่:ผู้ชนะรางวัลนักแสดงสมทบชายยอดเยี่ยมสุพรรณหงส์
หมวดหมู่:ผู้ชนะรางวัลเมขลา สาขานักแสดงนำชายดีเด่น
หมวดหมู่:ผู้ประกาศข่าวช่อง 5